
Nulla  est  ignoti  cupido. 


A.  A.  11.  II.! 


Inter  diversas  scientiarum  naturalium  partes 
illa  quae  Anatome  comparata  dicitur  arctis- 
simo cum  Anatome  et  Physiologia,  id  est  cum 
theoretica  disciplinae  medicae  parte  vinculo 
iungitur.  Zoologia  sive  historia  naturalis  ani- 
malium, systematica  classium,  ordinum,  fami- 
liarum dispositio,  vix  medicorum  studiis  utilis 
esse  potest,  nisi  cum  Anatome  comparata  con- 
iungatur.  Ita  saltem  semper  ex  mea  sententia  fu- 
turis medicis  tradenda  Zoologia  visa  est,  ut  tam- 
quam introductionis  loco  haberetur,  ad  rectam 
anatomes  comparatae  cognitionem.  Quod  cum 
dico,  minime  id  volo,  Zoologiam  ipsam  nullam 
esse,  nisi  quae  ad  anatomeu  comparatam  ducat. 

Est  sane  nobilissima  disciplina,  amoenitatis  ple- 
na, quae  diligenti  observatione  oeconomiae  ani- 
malium continetur;  est  uberrima  ingenii  acuen- 
di, iudicii  excolendi  materies,  quae  in  subtili 
specierum  affinium  distinctione,  aut  in  inve- 
nienda methodo  naturali,  in  affinitatum  investi- 
gatione versatur.  Sed  disciplina  illa  ita  ampla 
est  ut  vix  tota  vita,  etiamsi  ad  ultimos,  quos  po- 
suit natura  homini  terminos,  protrahatur,  satis 
longa  esse  videatur  ad  eam  rite  excolendam. 
Nostis  autem  Hippocratis  illud  effatum,  artem 
longam  esse  praedicantis,  vitam  brevem.  In- 
crevit tot  seculorum  coniunctis  laboribus  incre- 
dibili ratione  rerum  cognitarum  et  addiscenda- 
rum amplitudo,  ita  ut  qui  consulere  subtiliori  et 
accuratae  cognitioni  cupiat,  id  probe  debeat  vi- 
tare, quod  a recta  via  abducat,  ipsumque  potius 
amputare  non  necessaria  quam  in  ornamenta  re- 
dundare oporteat.  Non  e.st  igitur  cur  histo- 
riae naturalis  studium  prae  aliis  medico  prae- 
sertim commendandum  sit,  nisi  inde  aliqua  in 
ipsius  artem  aut  scientiam  proficisceretur  utilitas. 


Hanc  autem  in  ea  praesertim,  ad  quam  ducit 
zoologia,  anatomes  comparatae  cognitione  quae- 
rendam esse  existimo. 

Hoc  vero  ut  melius  perspicere  possetis  A.  A. ! 
paucis  verbis  hac  hora  dicam  de  vera  anatomes 
comparatae  indole.  Hac  indole  exponenda  com- 
probaturum me  esse  existimo  studii  ipsius  uti- 
litatem. 

Anatomica  disciplina  in  cognitione  versatur 
partium  singularum  e quibus  corpus  humanum 
constat,  quoad  formam,  structuram,  nexum 
et  rationem  qua  unaquaeque  ad  reliquas  sita  est. 
Hanc  esse  disciplinam  primum  totius  medicinae 
theoreticae  fundamentum  non  opus  est  ut  mul- 
tis verbis  demonstrem.  Odiosum  enim  est  ac 
taedii  plenum  in  demonstratione  rerum,  de  qui- 
bus vix  est  qui  dubitet,  bonas  horas  consumere. 
Hunc  saltem  morem  imitari  nolumus,  ne  in  illorum 
i'eprehensionem  incidamus,  qui  latini  sermonis 
usum  propterea  tantum  a viris  doctis  hodie  esse 
servatum  affirmant,  ut  multa  dicendo  nihil  dica- 
tur, utque  rerum  et  argumentorum  paupertas  sub 

inani  verborum  pompa  delitescat.  Inique  tamen 
illi , quod  hominum  quorundam  vitium  est , 
ipsi  generi  dicendi  tribuunt.  Sed  e diverticulo 
in  viam.  Oblata  sit  nobis  quaedam  machina, 
cuius  motum  et  usum  videmus.  Si  autem  qua 
ratione  motus  fiat,  idque  efficiatur,  quod  ab  illa 
machina  perfici  videmus,  scire  ac  probe  perspicere 
cupimus,  nihil  prius  habebimus  aut  antiquius 
quam  ut  machinae  partes  singulas  et  nexum, 
quibus  hae  partes  continentur,  investigemus. 
Nisi  enim  vi  cuidam  incognitae,  i.  e.  Deo  ex 
machina,  tribuere  quae  videmus,  volumus,  nulla 
alia  via  est,  qua  ad  plenam  rei  cognitionem  per- 
venire possimus.  Mirari  puerorum  est  et  in- 
cultarum gentium,  quae  puerili  semper  sunt 
ingenio,  explorare  et  intelligere  philosophorum 
aut  ut  rectius  dicam  virorum.  Quod  de  ma- 
china diximus,  idem  illud  de  corpore  humano 
dici  posse  quisque  videt.  Est  tamen  vulgaris 
error  in  arte  salutifera , posse  haec  a se  invicem 
divelli,  quae  in  mechanica  non  possunt.  Incre- 
dibile dictu  est  quam  inconsiderate  nonnulli  in 

homine  quasi  in  corpore  vili  experimenta  facere 
non  extimescunt,  et  cum  suos  tum  se  ipsos  cre- 
dunt curandos  empiricis,  agyrtis,  incultis  stul- 
tisque hominibus.  Sermones  quotidie  pleni 
sunt  de  remediis  adversus  diversas  corporis  af- 
fectiones; ita  ut  inter  amicos  vix  unquam  de 
aliquo  incommodo  queramur,  quin  nemine  im- 
plorato, multi  tamen  parata  nobis  habeant  consilia. 
Utinam  huius  perversitatis  nulla  essent  inter 
ipsos  medicos  vestigia,  qui  cum  symptomatica 
medendi  ratione  utuntur,  utuntur  autem  sae- 
pius, vix  doctiores  aut  prudentiores  videntur 
stultis  imperitisque  mulierculis. 

Vere  scire  est  per  causas  scire.  Morbi  autem 
natura  vera  non  in  symptomatum  concursu  posita 
est,  sed  in  affectione  quadam  unius  aut  plurium 
partium,  e quibus  corpus  humanum  constat,  un- 
de fit  ut  a normali  statu  una  alterave  seorsum  aut 
simul  plures  functiones  aberrent.  Normam  au- 
tem vocamus,  quae  dicitur  sanitas,  morbum  autem 
qualemcunque  a norma  recessum.  Hinc  intel- 
ligitis  pathologiam  non  esse  nisi  physiologiam 

corporis  morbosi.  Physiologiam  igitur,  i.  e. 
scientiam  functionum  corporis  vivi,  unicam  esse 
medicinam  theoreticam,  atque  praestantiam  me- 
dici minus  positam  esse  in  minori  maiorive  va- 
riorum remediorum  cognitione  quam  in  subacto 
promptoque  indicio,  quod  e diligenti  corporis 
vivi  et  sani  et  morbosi  observatione  ad  causas 
ducit  unde  morbosa  conditio  fluxerit. 

Anatomiam  autem  huius  physiologiae  funda- 
mentum esse,  pluribus  verbis  ut  ostendamus  vix 
opus  est.  lam  diximus  initio  rem  ipsam  non 
esse  dubiam.  De  qua,  si  sunt  tamen  qui  dubi- 
tent, nolumus  oleum  ac  operam  perdere;  suc- 
cessu enim  carebimus  quotiescunque  quae 
aperta  et  clara  sunt  contra  aliter  sentientium 
tenaciam  probare  volumus  omnisque  disputatio 
inutilis  erit  adversus  eos,  qui  veri  lucem  non 
quaerunt,  sed  perditarum  opinionum  tenebras. 

Haec  autem  anatomia  non  ex  unico  corpore 
humano  addiscenda  est.  Anatome  quidem  ani- 
malium ab  omni  tempore  in  auxilium  venit  ad 
structuram  corporis  humani  illustrandam.  Qua 

in  re  autem  illud  auxilium  maxime  situm  sit, 
paucis  declarandum  est. 

Est  quaedam  pars  anatomiae,  quae  etsi  ab 
antiquioribus  auctoribus  non  prorsus  neglecta 
fuerit,  hoc  tamen  potissimum  quo  vivimus  se- 
culo  tamquam  disciplina  sui  generis  seorsum 
doceri  coepta  est.  Anatomen  generalem  volo, 
cuius  auctorem  ac  fere  patrem  agnoscimus  bicha.- 
TUM,  virum  ingeniosum  ac  diligentem  observato- 
rem. Non  nego  iam  ante  bichatum  a malpighio, 

LEEUWENHOECKIO  , MUYSIO,  FONTANA,  SCARPA  multa 

scriptis  consignata  fuisse,  quae  ad  hanc  Anato- 
micarum scientiarum  partem  pertineant,  sed  qui 
ante  bichatum  seorsum  hanc  partem  exposuerit, 
a topographica  et  morphologica  anatome  separa- 
verit, apto  ordine  observationes  praecipuas  colle- 
gerit, quod  sciam  nullus  fuit.  Hanc  disciplinam 
iam  indicasse  ac  veluti  futuram  divinasse  mihi 
videtur  Aristoteles,  qui  in  ipso  exordio  Libro- 
rum nsql  iaroQiag,  partes  animalium  in 

simplices  compositasque  distinguit:  rav  iv  roig 
^(boig  fioqmv  rd  fxiv  Igxlv  dovv&era,  baa 

biaiQurat,  eig  b^oiOfu.qfi , oiov  Gcc(>xeg  ecg  aaq- 
y.ag'  rd  de  Gvvd^era^  baa  eig  dvof^oiofieqfj , 
oiov  ri  x^Iq  ovx  eig  diaiqeiratf  ovde 

t6  nQOGconov  eig  TiqoGana,  Omnes  autem  dis- 
similes inter  se  partes  {dvofioiofieqif)  ex  simi- 
libus inter  se  particulis  concretae  sunt  quem- 
admodum manus  e carne,  nervis,  ossibus.  Partes 
autem  illae  similes,  e quibus  membra  compo- 
nuntur, contextus  aut  telae  a recentioribus 
appellantur.  Eiusmodi  sunt  tela  coniunctiva, 
quae  vulgo  cellulosa  dicitur,  tela  adiposa,  tela 
vascularis,  tela  nervea,  tela  cornea,  tela  carti- 
laginea, tela  muscularis,  tela  elastica.  Ex  his 
quae  bfioiofj-eqii  sunt  aristoteli,  omnes  par- 
tes simplices  compositaeque  corporis  animalium 
factae  sunt;  simplices  quidem  ex  unica  eiusmodi 
tela,  compositae  e pluribus.  lam  illa  anatome 
generalis  versatur  in  cognitione  harum  partium 
corpus  constituentium,  omissa  cum  formae  tum  si- 
tus contemplatione.  Non  agit  igitur,  ut  exemplo 
rem  illustrem,  de  singulis  ossibus  cranii,  de  verte- 
bris, de  costis  aliisque  sceleti  partibus,  sed  de  osse 

in  genere;  non  describit  musculos  singulos,  sed 
carnem  aut  telam  muscularem  universam  inve- 
stigat et  contemplatur.  Bichati  quidem  tem- 
pore et  initio  huius  seculi  telae  praesertim  de- 
scriptae sunt  secundum  notas  quasdam  physicas 
et  chemicas;  yiginli  fere  anni  sunt  aut  etiam 
pauciores  ex  quo,  hac  nostra  memoria,  nova 
praesertim  investigandi  ratio  accessit,  a bichato 
omissa,  microscopica;  et  ad  leeuwenhoeckiana 
inventa,  fere  oblivioni  tradita,  partim  confirmanda 
partim  emendanda,  praesertim  vero  augenda  et 
amplificanda  recentiorum  rediit  industria.  Vix 
est  quod  citem  hic  nomina  e.  h.  weberi,  tkevi- 

RANI,  KRAUSII,  SCHWANNII,  HENLEI , RETZII,  OWENI, 

BOWMANNi.  Quae  invenerunt  aut  comprobarunt 
hac  visionis  ut  ita  dicam  analysi  aut  dissolutione 
optica  eademque  subtilissima  recentiores,  ea  non 
tantum  ex  investigatione  humani  corporis  sed 
maximam  partem  ex  contemplatione  animalium 
petita  sunt.  Est  enim  in  his  similibus  partibus  sive 
telis  summa  naturae  constantia,  ita  ut  ad  musculi 
naturam  intelligendam  parum  referat  utrum  in 

rana  an  in  homine  investiges.  Sed  cum  longe 
minora  fere  sint  ipso  homine,  quae  vulgo  disse- 
cantur ab  anatomicis,  animalia,  forsan  existima- 
bitis A.  A.!  etiam  elementa  illa  aut  partes  similares 
aut  telas  esse  subtilioris  fabricae,  ita  ut  augea- 
tur inde  investigandi  difficultas.  Vanus  metus 
est.  Quin  maiora  saepe  microscopica  elementa 
in  minoribus  et  distinctiora  quam  in  magnis 
animalibus  reperiuntur.  Longe  maiora  sangui- 
nis corpuscula  innatant  ranarum  quam  homi- 
nis sanguini,  quaeque  ultimos  terminos  inter 
arterias  et  venas  efficiunt,  vasa  capillaria,  in  ranis 
reliquisque  reptilibus  longe  maiora  et  ampliora 
quam  in  humano  corpore  inveniuntur. 

Est  autem  alia  pars  anatomes,  quae  physiolo- 
gica dici  potest;  illam  volo,  quae  docet  quomodo 
partium  forma  actioni  partium,  aut  quemadmo- 
dum physiologi  loquuntur,  functioni  respondeat. 
Est  illa  doctrina  de  usu  partium^  quae  quam- 
quam ad  physiologiam  pertinet,  perperam  tamen 
interdum  pro  ipsa  physiologia  habetur.  Est 
anatomia  ut  ita  dicam  corporis  viventis,  quam 

tamen  a sectione  corporis  vivi  probe  distinguere 
debemus.  Ut  enim  machinam  quamdam  explo- 
rantes, inquirere  possumus  in  materiem  diversa- 
rum partium , cuius  generis  est  in  corpore  animali 
anatomia  generalis,  dein  diversas  partium  diver- 
sarum formas,  dimensiones,  cum  aliis  partibus 
nexus  investigare,  quae  investigatio  ubi  de  corpo- 
re animali  agitur,  sola  vulgo  anatomia  dicitur,  sed 
rectius  morphologia  diceretur;  sic  etiam  ultimo  lo- 
co machinam  tamquam  agentem,  se  moventem  aut 
vim  in  onus  movendum  exercentem  contemplari 
possumus.  Atque  ad  huius  contemplationis  si- 
militudinem refertur  illa,  quam  volo,  de  usu  par- 
tium in  vivo  corpore  doctrina.  Intelligitis  A.  A. ! 
in  machinis  maxime  compositis  partium  singu- 
larum usum  generali  cuidam  scopo  inservire. 
Hunc  autem  scopum  ut  melius  perspiciamus,  ma- 
chinam simpliciorem  cogitare  oportet,  in  qua 
amputatis  illis,  quae  ad  secundarios  inserviunt, 
supersint  illa  tantum,  quae  ad  primarium  usum 
requiruntur.  In  machinis  quidem,  quas  ad  vitae 
usum  et  ad  diversa  opificia  humana  industria 

excogitavit,  historia  inventorum  hanc  lucem 
spargere  potest,  ita  ut  a rudibus  veluti  initiis, 
sensim  ad  perfectissimas  maximeque  composi- 
tas perducamur.  Eundem  comparationis  usum 
praebet  simpliciorum  aut , quemadmodum  vulgo 
vocantur,  imperfectiorum  animalium  contempla- 
tio. Homo  enim  in  scala  perfectionis  summum 
gradum  occupat;  quae  autem  in  homine  vivo 
observantur  functiones,  in  animalibus  simili- 
bus eae  quidem,  sed  simplicioribus  saepe  perfi- 
ciuntur organis.  Exemplo  sint  organa  sensuum. 
Et  in  aliis  etiam  functionibus  diiudicandis  saepe 
illa  varietas  structurae,  quae  in  animalibus  ob- 
servatur, si  non  semper  docet  quid  verum  sit, 
saepissime  tamen  luculenter  ostendit  quid  verum 
non  sit.  Ita  praeiudicatae  opiniones  multae  ac 
speciosae  hypotheses  nullis  aliis  argumentis  faci- 
lius aut  citius  refutantur  interdum  quam  unico  ex 
anatomes  comparatae  thesauris  desumto  exemplo. 

Nonne  saepius  in  machinis  sese  moventibus 
id  maxime  taediosum  est  quod  altera  pars  alterius 
adspectum  tollat  ita  ut,  cum  pauca,  quae  ad  super- 

liciem  sita  sunt  videamus,  plura  interiora  eaqiie 
maioris  momenti  non  videamus?  Nec  diversa 
est  conditio  physiologi , qui  si  unice  hominis 
vivi  phaenomena  observando  esset  circumscri- 
ptus, vix  plura  de  mechanismo  interno  intelli- 
geret  quam  qui  horologii  tantum  tabulam  ho- 
rariam  et  stylorum  supra  eam  sese  in  circulum 
moventium  horasque  indicantium  mutationem 
conspiceret.  Sint  autem  partes  quaedam  ani- 
malium pellucidae , has  aut  nudo  oculo  aut 
armato  observabimus.  Ita  in  pisciculorum  re- 
cens ex  ovo  exclusorum  cauda,  in  ranarum 
membrana  interdigitali  sub  microscopio  splen- 
didum habemus  circulationis  in  vasis  capillari- 
bus spectaculum;  videmus  corpuscula  sanguini 
innatantia,  quae  vulgo  globuli  sanguinis  dicun- 
tur, e maioribus  in  minores  ramulos  surculosque 
protrusa,  intrare  dein  venas  et  contraria  via  in 
maiores  semper  cogi  truncos,  ut  redeant  tandem 
ad  communem  circulationis  fontem ; miramur 
effigiem  naturae  illius  creatricis,  semper  agen- 
tis, et  mutatione  rerum  formas  ac  veluti  typos 

aeternos  conservantis.  Quin  parva  quaedam 
animalia  tota  pellucida  sunt.  Haec  sub  micro- 
scopio  observare  licet;  in  corpusculis  vitro  lim- 
pidioribus contractiones  vasorum,  motum  pe- 
ristalticum  intestinorum,  celeres  turbas,  trepi- 
dantes musculorum  contractiones,  mirabile  to- 
tius vitae  veluti  spectaculum  in  theatro  minimo 
unius  aquae  guttulae  oculis  subiectum  videmus. 
Quibus  tamen  observationibus  si  ad  physiologiae 
interpretationem  uti  volumus,  cognita  nobis  sit 
oportet  haec  animalculorum  structura  quacum 
ipsam  hominis  structuram  comparare  possimus. 
Mitto  nunc  physiologorum  experimenta  in  vivis 
animalibus  instituta.  Mea  sempet’  sententia  fuit 
physiologiae  fundamenta  ab  observationibus  po- 
tius quam  ab  experimentis  esse  petenda.  Sed 
ita  iniquus  tamen  non  ero  ut  magnam  horum 
experimentorum  in  promovenda  disciplina  phy- 
siologica utilitatem  non  agnoscam.  Nervorum 
actionem  in  digestione,  diversam  naturam  nervo- 
rum tum  motoriorum  tum  sensui  dicatorum  et  alia 
permulta  nobis  patefecit  crudelis  illa  vivisectio. 

Haec  tamen  experimenta  eo  certiora  et  minus  cru- 
delia erunt,  quo  accuratius  cognoverit  physiologus 
animalium,  cultro  suo  sublectorum  structuram. 

Iis,  quae  diximus,  satis  comprobasse  mihi  vi- 
deor, anatomen  animalium  utiliter  cum  anatome 
humana  coniungi,  nec  posse  sine  magno  damno 
ab  hac  illam  seiungi.  Verum  plura  dicenda  su- 
persunt. lis  enim  quae  diximus,  non  satis  ex- 
positam veram  anatomes  comparatae  indolem 
existimo.  Haec  enim  ut  dicitur,  sic  etiam  sit 
revera  comparata.  Anatomica  animalium  cogni- 
tio plenissima  ornamento  maximo  et  vero  utilita- 
tis fructu  carebit,  nisi  ex  illa  cognitione  compa- 
ratam anatomen  efficiamus.  Minime  enim  zooto- 
miam  cum  anatome  comparata  confundere  licet. 
Ars  secandi  humana  cadavera,  et  illa,  ad  quam 
hac  arte  pervenimus,  partium  C.H.  notitia  vulgo 
anatoniia  vocatur;  similis  huic  disciplinae  est  zoo~ 
tomia,  quae  in  cognitione  partium  animalium  cor- 
pus componentium  versatur.  Haec  veterinario  me- 
dico eiusdem  utilitatis  honore  habenda  est,  ac  me- 
dicis nostris  anatomia.  Equi  bovisque  anatomen 

diligenter  discat  ille,  quemadmodum  addiscenda 
est  anatomia  diligenter  his,  qui  homini  aegrotanti 
auxilia  artis  propinare  cupiunt.  Praeterea  ad  vivi- 
sectiones,  ad  observationes  physiologus  utiliter  ac- 
curatam animalium  illorum,  quae  secare  aut  ob- 
servare cupit , anatomiam  adhibebit.  Artem 
secandi  et  methodum  ex  aliorum  quoque  ani- 
malium dissectione,  reptilium,  piscium  vel  ver- 
mium et  insectorum  discere  poterit  et  discat 
sane.  Fundamenta  praeterea  divisionis  regni 
animalis  ex  interna  structura  petenda  esse,  iure 
summo  dixit  linna.eus.  — Sed  graviter  erro , aut 
longe  alius  anatomes  comparatae  genuinae  finis 
est.  Diligentius  perscrutati  sunt  structuram 
animalium  superiori  seculo  hunterus,  palla- 
sius,  CAMPERUS,  seculo  quo  vivimus  cuvierius, 
MECKELIUS,  TlEDEMANNUS  aliique ; et  CUVIERII 

praesertim  haec  sunt  merita  ut,  quemadmo- 
dum BicHATUS  ex  dispersis  illis  quae  de  anatome 
telarum  cognita  erant  fragmentis,  memorabi- 
bilia  maxime  in  unius  scientiae  formam,  ana- 
tomes generalis  redegerit,  sic  ille,  quae  de  ani- 

mallum  anatome  sparsa  erant,  collegerit,  iis- 
que  apto  ordine  dispositis,  anatomen  compa- 
ratam ad  scientiae  dignitatem  evexerit.  Haec 
autem  comparata  anatome  iuxta  ordinem  clas- 
sium et  familiarum  naturalium,  fabricam  sin- 
gulorum animalium  non  perscrutatur,  quae 
zootomia  ad  methodum  naturalem  emendan- 
dam zoologis  utilissima  est,  sed  physiologica  vix 
dicenda  est.  Anatome  autem  comparata  versatur 
in  comparatione  structurae  singularum  partium 
per  totam  animalium  seriem.  Nempe  formam  non 
tantum  mutant  sed  ipsam  huius  disciplinae  indo- 
lem tollunt,  qui  in  pertractatione  singulorum 
capitum  non  iuxta  organorum  systemata  par- 
tesque singulas  cuiusque  systematis  organici  ana- 
tomen persequuntur,  sed  divisionem  argumenti 
petunt  ex  variis  Regni  animalis  classibus.  Utrius- 
que  methodi  diversitatem  non  possum  melius 
aptiusque  declarare  quam  duabus  illis  editionibus 
libri  laude  dignissimi  cuius  auctor  est  vir.  clarissim. 
R.  WAGNERUS.  Ipse  auctor  in  prima  editione  hanc 
viam  ingressus  est,  ut  primum  de  digestionis. 


22 


clein  cie  circulationis,  respirationis,  secretionis- 
que organis,  tum  de  reproductione , tandem 
de  sensuum  ac  motuum  partibus  exponeret,  in 
singulis  capitibus  totum  decursum  regni  anima- 
lis absolvens.  In  altera  autem  editione  describit 
haec  omnia  systemata  prinmm  in  mammalibus, 
dein  in  avibus  et  sic  in  reliquis  regni  animalis 
classibus,  ita  ut  tota  divisio  sit  zoologica.  Nec 
ignoravit  auctor  meritissimus  se  non  tam  for- 

I 

mam  quam  indolem  libri  sui  mutasse.  Primae 
enim  editionis  titulus  est  compendii  anatomes 
comparatae , secundae  compendii  zootomiae  ^). 
In  praefatione  autem  secundae  editionis  de  hac 
mutatione  cum  alia  monet  tum  praesertim  haec: 
librum  primae  editionis  etiam  vix  fuisse  com- 
pendium anatomes  comparatae ; hanc  enim  esse 
veram  indolem  anatomes  comparatae  ut  orga- 
na describantur  iuxta  omnes  typi  varietates  ®). 

*)  Lelirbuch  der  vergleichenden  Anatomie  1834,  1835,  — 
Lchrbuch  der  Zoottfmie  1843. 

Ycrglcicliendc  Anatomie  im  waliren  Sinne  des  Worts , 
wo  die  Vcrfolgamg  der  Org-ane  nach  ihren  tv])ischen  Veriin- 
derungen  die  Aulgabe  ist. 

Haec  verba  viri  aestu  matissimi  mea  facio  eo 
liibentius  quo  hanc  semper  meam  quoque  fuisse 
sententiam,  scriptis  et  praelectionibus  declara- 
verim. Est  igitur  vera  indoles  anatomiae  com- 
paratae in  morphologia  partium,  e quibus  corpus 
animale  constat,  posita.  Ex  anatomia  animalium 
prodeat  tandem  generalis  quaedam  ac  philoso- 
phica anatome,  quae  doceat  quid  in  quoque 
organo  sit  maxime  essentiale  ipsiusque  veluti 
formam  quandam  aut  ideam  menti  proponat, 
quae  oculis  quidem  non  cernitur,  sed  cogitatione 
abstracti  concipitur;  dein  autem  huius  formae 
varietates  praecipuas  ex  mutatione  diversa  typi 
unici  demonstret,  exemplis  ex  quocumque  ani- 
malium ordine,  omissa  omni  zoologica  methodo, 
desumtis.  Huius  disciplinae  formam  quidem 
perfectam  nondum  videmus,  natam  tamen  esse 
nobisque  et  posteris  perficiendam  non  dubitamus. 

Quemadmodum  initio  huius  protreptici  A.  A. 
in  memoriam  incidi  Aristotelis,  sic  etiam  hoc 
loco  commemorare  debeo  illum  futuram  hanc 
disciplinam  iam  divinasse  ipsiusque  indolem 

exemplis  quibusdam  indicasse.  Partes  in  aliis 
animalibus  aliam  formam  sumere,  easque  inter 
sese  comparandas  esse  monet,  unguem  cum 
ungula,  manum  cum  chela;  quod  sit  in  ave 
penna,  id  esse  in  pisce  squamam  aliaque  eius- 
modi;  tandem  partium  animalium  comparatio- 
nem necessariam  esse  dicit  cum  partibus  ho- 
minis. Haec  quidem  disciplinam  non  adum- 
brant, futurae  tamen  disciplinae  indicia  sunt, 
cuius  indoles  a Graeci  philosophi  mente  aliena 
esse  non  potuit.  Sed  redarguendus  simul  er- 
ror est  sola  comparatione  structurae  ani- 
malium cum  corporis  humani  fabrica  totam 
quam  volumus  anatomen  comparatam  absolvi. 
Ipsius  corporis  humani  anatomia , comparata 
anatomia  esse  potest.  Cuius  rei  indicium  est 
com|)aratio  inter  ossa  tarsi  ac  carpi,  quam  pro- 
posuit iam  seculo  supeiiori  Cei.  vicq  d’azyr. 
Neque  profecto  ullus  facile  vel  ohiter  sceletum 
humanum  inspexerit,  quin  si  scintilla  tantum  ipsi 
inhaereat  ingenii  ad  comparationem  apti,  analo- 
giam inler  artus  superiores  inferioresque  inve- 

nerit;  liiinieri  os  cum  femoris  osse  comparare, 
tibiam  et  fibulam  cum  ulna  et  radio,  manum 
cum  pede  non  dubitabit  quicumque  sceleti  par- 
tes consideraverit.  Subtilior  illa  analogia  est  inter 
scapulam  et  claviculam  pelviumque  ossa;  huic  au- 
tem, quo  vivimus,  seculo  reservata  fuit  comparatio 
inter  cranium  et  vertebrarum  columnam,  quam 
oKENi  debemus  ingenio.  Eiusdem  generis  tan- 
dem est  comparatio  nervorum  e cerebro  origi- 
nem ducentium  cum  nervis  spinalibus,  cuius 
comparationis  varia  sunt,  alia  aliis  feliciora 
tentamina , de  quibus  conferantur  ea , quae 
in  physiologiae  compendio  summus  attulit  ioh. 
MULLERUs.  Tandem  ad  anatomen  illam  compa- 
ratam multum  quoque  conferre  embryologiam 
nullus  dubitabit,  qui  veram  illius  indolem  in 
comparatione  sitam  esse  sciat  et  in  methodo  in- 
veniendi normam  formarum  atque  unius  formae 
ex  altera  explicationem.  In  embryone  autem  non 
omnia  simul  nascuntur,  sed  vera  epigenesi,  una 
pars  post  alteram;  nec  perfecta  est  ab  initio 
forma  illa  singidarum  partium  aut  in  adulto  ani- 

mali  partium  formae  similis,  sed  saepe  cum  forma 
persistente  alius  animalis  recte  comparanda.  Sic 
verbi  causa  cerebri  evolutio  illustrat  anatomen 
comparatam  cerebri  et  ab  hac  vicissim  illustra- 
tur: ita  circulationis  systema  in  embryone  hu- 
mano primum  cum  piscium,  dein  cum  reptilium 
circulationis  systemate  recte  comparatur;  cor 
uniloculare  initio  ex  se  emittit  arteriam  in  ar- 
teriarum arcus  utrinque  divisam,  cum  arteriis 
branchialibus  piscium  comparandos ; cor  dein 
biloculare  septo  pervio  ac  duplici  aorta  cum 
corde  reptilium  convenit , et  quae  sunt  alia 
multa.  Vela  enim  contrahenda  sunt  et  ne  pa- 
tientia Auditorum  abuti  videar,  indicare  summas 
lineas  tantum  argumenti  mei  mihi  licebit  neque 
in  ipsius  expositionem  exspatiari.  Unum  addam; 
nnatomes  pathologicae  illam  partem,  quae  de  vi- 
tiis connatis  exponit  aut  de  monstrosis,  uti  di- 
cuntur, a norma  aberrationibus,  sine  comparatae 
anatomes  et  embryologiae  luce,  curiosorum  qui- 
dem esse  ac  otiosorum  hominum  non  vero  phi- 
losophorum ac  physiologorum. 

Exseeutiis  sum  A.  A.!  quae  mihi  proposueram. 
Audivistis  quaenam  sit  tandem  anatomes  compa- 
ratae, me  iudice,  vera  indoles.  Non  faciunt  qui- 
dem eam  disquisitiones  zootomicae  setl  ad  ipsam 
conferunt;  conferunt  ad  ipsam  observationes  de 
foetus  formatione  in  diversis  animalium  classi- 
bus, sedula  praesertim  pulli  avium  in  ovo  in- 
cubato perscrutatio;  conferunt  ad  eam  observa- 
tiones de  diversis  in  monstrositate  a norma  par- 
tium aberrationibus.  Hanc  scientiam  hoc  nostro 
seculo  CUVIERIUS,  GEOFFROY  SAINT  HILAIRE,  DUGES, 
OKEN,  MECKEL,  CARUS,  VON  RAER,  IOH.  MULLER, 
WAGWER,  RATHKE,  TREviRANUS,  multiquc  alii  in 
Gallia  et  Germania  viri,  quorum  nomina  enume- 
rare non  attinet,  in  Italia  delle  chiaie  et  rusconi, 
in  Anglia  home,  grant,  owen  suis  scriptis  ad 
magnam  perfectionem  perduxerunt.  Felicem  me 
praedicabo  si  pauca  illa,  quae  ipse  de  anatome 
animalium  scripserim  quaeque  semper  ad  com- 
paratae anatomes  ingenium  accommodaverim,- 
non  prorsus  inutilia  posteris  videantur;  feli- 
ciorem vero,  quin  felicissimum  me  tum  demum. 

habebo,  ciun  meis  praelectionibus  id  effecerim 
ut  vobis  omnibus  de  nobilitate  huius  disciplinae 
persuasum  sit,  sique  unus  alterve  e vobis  qui 
me  nunc  audiat  aut  antea  audiverit,  dein  maiori 
industria,  splendidiori  successu  ad  eam  scien- 
tiam perficiendam  elaboraverit.  Nondum  enim 
occupata  est  veritas.  Multum  restat  operis,  mul- 
tumque restabit.  Neque  naturae  scrutatori  un- 
quam extimescendum  est  ne  sibi  eripiatur  no- 
larum victoriarum  occasio,  neque  quemadmo- 
dum magni  Regis  filio,  qui  patrem  dein  fama 
longe  superavit,  desperandum  unquam  erit  ac 
si  nihil  pulchri,  splendidi  aut  memoratu  digni 
sibi  perficiendum  relinquatur.  Dixi! 


